Na temelju članka 126 . stavka 1., podstavaka 1.-3. , članka 127. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 5/12., 16/12., 86/12., 94/13., 152/14. i 7/17.) i članka 47. Statuta Škole, Školski odbor **V. gimnazije Vladimir Nazor Split,** Split,raspisuje

**N A T J E Č A J**

**za izbor i imenovanje ravnatelja/ice Škole**

Za ravnatelja/icu Škole može biti imenovana osoba koja ispunjava sljedeće uvjete:

**1**. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

**2**. uvjete propisane člankom 106. Zakona o odgoju i obrazovanju u osnovnoj i srednjoj školi,

**3**. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Uz pisanu prijavu na natječaj kandidati su dužni priložiti dokaze o ispunjavanju uvjeta u izvorniku ili ovjerenom presliku:

- životopis,

- domovnicu odnosno dokaz o državljanstvu,

- dokaz o stečenoj stručnoj spremi (diploma),

- dokaz o stečenim pedagoškim kompetencijama (za kandidata koji ih je bio dužan steći),

- dokaz o položenom stručnom ispitu ili dokaz da je kandidat oslobođen obveze polaganja stručnog
 ispita u skladu sa zakonskim odredbama,

- dokaz o stažu osiguranja (potvrda ili elektronički zapis HZMO), te potvrda osnovne i/ili
 srednje škole o vrsti i trajanju poslova,

- uvjerenje nadležnog suda da se protiv osobe ne vodi kazneni postupak glede zapreka za zasnivanje
 radnog odnosa u školskoj ustanovi iz članka 106. Zakona o odgoju i obrazovanju u osnovnoj i
 srednjoj školi (ne starijeg datuma od 6 mjeseci).

Ravnatelj se imenuje na vrijeme od 5 godina.

Na natječaj se mogu javiti osobe oba spola.

Rok za podnošenje prijava je 8 dana od dana objave natječaja.

Prijave s dokazima o ispunjavanju uvjeta iz natječaja kandidati trebaju dostaviti na adresu škole:

**V. gimnazija Vladimir Nazor Split**, Zagrebačka 2.,21000 Split, u zatvorenoj omotnici uz obveznu naznaku: **„za natječaj za ravnatelja“.**

Nepotpune i nepravovremene prijave neće se razmatrati.

O rezultatima izbora kandidati će biti obaviješteni u roku od 45 dana od dana isteka roka za podnošenje prijava.